b'\n_START_ARTICLE_\nMojstrova molitev\n_START_SECTION_\nRaba in pomen\n_START_PARAGRAPH_\nMeher Baba je napisal molitev avgusta leta 1953 v Dehradunu, Indija, v javnost pa je pri\xc5\xa1la 13. septembra leta 1953. Konec januarja leta 1968, skoraj natanko eno leto pred njegovo smrtjo, je Meher Baba narekoval okro\xc5\xbenico svojim privr\xc5\xbeencem, v kateri jim je naro\xc4\x8dil, naj recitirajo molitev O Parardigvar in Molitev kesanja vsak dan vse do 25. marca leta 1968. 21. februarja tega leta je naslovil drugo okro\xc5\xbenico, v kateri jih je pozval, da z molitvami nadaljujejo do 21. maja 1968._NEWLINE_Molitev je postala del obreda molitev, ki jih vklju\xc4\x8dno z Molitvijo kesanja in molitvijo Ljubljeni Bog redno ponavljajo privr\xc5\xbeenci Avatarja Meher Babe. Te tri molitve se ponavljajo vsak dan ob sedmih zjutraj in zve\xc4\x8der v Meher Babinem samadhiju v Ahmednagarju, Indija, sledijo pa jim pesmi obo\xc5\xbeevanja, ki sestavljajo Babine artije._NEWLINE_To je molitev poveli\xc4\x8devanja, ki na\xc5\xa1teva lastnosti Boga. Posebno uporablja imena Boga iz razli\xc4\x8dnih tradicij; iz sikhizma (sikhizem) \xe2\x80\x93 Parardigvar = \xe2\x80\x9cnegovalec\xe2\x80\x9d, tudi \xe2\x80\x9cza\xc5\xa1\xc4\x8ditnik\xe2\x80\x9d v hinduj\xc5\xa1\xc4\x8dini, iz hinduizma (hinduizem) \xe2\x80\x93 Prabhu, Parame\xc5\xa1var, Parabrahma, islama \xe2\x80\x93 Alah, iz judovstva (judovstvo) \xe2\x80\x93 Elahi, iz zaratustrstva (zaratustrstvo) \xe2\x80\x93 Jezdan, Ahuramazda, Ezad, ter iz kr\xc5\xa1\xc4\x8danstva (kr\xc5\xa1\xc4\x8danstvo) \xe2\x80\x93 Bog. Lastnosti, ki jih poveli\xc4\x8duje molitev, so: vseprisotnost, vsemogo\xc4\x8dnost, vsevednost in brezmejna ljubezen.\n_START_SECTION_\nPete Townshendova glasbena izvedba\n_START_PARAGRAPH_\nMolitev je postala znana potem, ko je Pete Townshend, glavni pisec pesmi rock benda The Who in privr\xc5\xbeenec Meher Babe, napisal in posnel interpretacijo le-te. \xc4\x8ceprav obstajajo tudi zgodnej\xc5\xa1i posnetki, je pesem dosegla \xc5\xa1ir\xc5\xa1e poslu\xc5\xa1alce \xc5\xa1ele z izidom Who Came First l.1972. L. 2001 je Townshend izdal solo raz\xc5\xa1irjeni singl O Parvardigar, s tremi verzijami skladbe: svojo studijsko verzijo, posnetkom v \xc5\xbeivo iz Indije na Meher Babinem tretjem Amartitiju januarja leta 1972, ter nem\xc5\xa1ko verzije, ki jo je Townshend posnel posebej za otvoritev Evropskega Baba centra. Skladba je \xc5\xa1e Townshendovem albumu I Am (l. 1972) in Jai Baba (l. 2001).\n_START_SECTION_\nBesedilo molitve\n_START_PARAGRAPH_\nGlede prvotne oblike molitve obstaja dolo\xc4\x8dena negotovost; spodnja oblika izhaja iz Meher Babine glavne biografije Meher Prabu, Lord Meher. Glede pomena in ozadja terminov glej kon\xc4\x8dne opombe._NEWLINE_O Parvardigar! Ohranjevalec in Za\xc5\xa1\xc4\x8ditnik vseh,_NEWLINE_Ti si brez za\xc4\x8detka in brez konca._NEWLINE_Nedvojen, onstran primerjav_NEWLINE_in nih\xc4\x8de Te premeriti ne more._NEWLINE_Ti si brez barve, brez izraza,_NEWLINE_brez oblike in brez lastnosti._NEWLINE_Ti si neomejen in nedojemljiv;_NEWLINE_onstran predstav in pojmov;_NEWLINE_ve\xc4\x8den in neuni\xc4\x8dljiv._NEWLINE_Ti si nedeljiv;_NEWLINE_in nih\xc4\x8de Te videti ne more, razen z bo\xc5\xbeanskimi o\xc4\x8dmi._NEWLINE_Ti si vedno bil, vedno si in vedno bo\xc5\xa1._NEWLINE_Ti si povsod, Ti si v vsem; in_NEWLINE_Ti si tudi onstran povsod in onstran vsega._NEWLINE_Ti si na nebu in v globinah,_NEWLINE_Ti si razodet in nerazodet;_NEWLINE_na vseh ravneh in onstran njih._NEWLINE_Ti si v treh svetovih_NEWLINE_in tudi onstran treh svetov._NEWLINE_Ti si nezaznaven in neodvisen._NEWLINE_Ti si Stvarnik, Bog Bogov,_NEWLINE_Poznavalec vseh umov in src._NEWLINE_Ti si Vsemogo\xc4\x8dni in Vseprisotni._NEWLINE_Ti si Neskon\xc4\x8dno Znanje, Neskon\xc4\x8dna Mo\xc4\x8d in Neskon\xc4\x8dna Bla\xc5\xbeenost._NEWLINE_Ti si Ocean Znanja;_NEWLINE_Vsevedni, Neskon\xc4\x8dno Moder;_NEWLINE_Poznavalec preteklosti, sedanjosti in prihodnosti;_NEWLINE_in Ti si Znanje samo._NEWLINE_Ti si vse-usmiljen in ve\xc4\x8dno dobrohoten._NEWLINE_Ti si Du\xc5\xa1a du\xc5\xa1, Tisti z neskon\xc4\x8dno lastnostmi._NEWLINE_Ti si Trojnost Resnice, Znanja in Bla\xc5\xbeenosti;_NEWLINE_Ti si Izvor Resnice, Ocean Ljubezni._NEWLINE_Ti si Pradavni, Najvi\xc5\xa1ji od Najvi\xc5\xa1jih._NEWLINE_Ti si Prabhu in Parame\xc5\xa1var; Ti si Bog-Onstran in tudi Bog Onstran Onostranega;_NEWLINE_Ti si Parabrahama; Paramatma; Allah; Elahi; Yezdan;_NEWLINE_Ahuramazda, Vsemogo\xc4\x8dni Bog in Ljubljeni Bog._NEWLINE_Imenovan si Ezad; Edini, ki je vreden \xc4\x8da\xc5\xa1\xc4\x8denja.'